Public procurement notice: Contract Award Notice
Published: 2021-01-08
Buyer: Energinet Forretningsservice A/S
Country: DK
Contract type: Services
Procedure: Negotiated procedure
CPV classification: 32000000 | 32250000 | 32252100 | 32252110 | 32500000
Award criteria: The most economic tender
EU fund: ESF

Technical requirements: Ordregiver ønsker ved etablering af nærværende rammeaftale at have mulighed for at leje mobile enheder (mobiltelefoner, tablets og tilbehør) med tilknyttede services (delaftale 1) samt abonnementer til at understøtte forretningens og medarbejderens behov ifm. standardarbejdspladsen (det udstyr som udleveres til medarbejderen ved ansættelsens start og vedligeholdes/supporteres under ansættelsesforholdet) (delaftale 2). Udbuddet opdeles i 2 delaftaler, der samlet set – og i samarbejdet på tværs af de 2 delaftaler – skal løfte ovenstående behov. Se beskrivelsen af delaftale 1 og 2.
Aftalen omfatter indgåelse af et samarbejde, hvor leverandøren skal levere/udleje mobile enheder (mobiltelefoner, tablets og tilbehør) til ordregiver.
Ordregiver vil løbende have behov for op til 1 500 stk. mobiltelefoner og 500 stk. tablets. Enhederne skal kunne anvendes til professionelt brug til understøttelse af den daglige forretning. Tablets vil ikke blive udskiftet ved aftalens indgåelse, men vil blive udskiftet, når en enhed er forældet, ikke funktionel eller lignende.
Leverandøren skal levere services (som omfatter alle aktiviteter i relation til de mobile enheder) fra enhederne udleveres og til enhederne udfases. Det formodes, at mobiltelefoner har en ca. levetid på 2 år og tablets 3 år.
Ordregiver har valgt, at der skal leveres 2 modeller af hhv. mobiltelefoner og tablets. Services omfatter klargøring af enheder baseret på en konfiguration fastsat af kunden, support på mobiltelefonerne, fejlafhjælpning, asset management, datarensning, udfasning af enheder mv.
Leverandøren forventes at håndtere evt. salg af enheder til medarbejdere, såfremt medarbejderen ønsker dette ved fratrædelse eller udfasning af en enhed.
Ordregiver tilbyder desuden også leverandøren mulighed for salg af tilbehør til enhederne direkte til medarbejdere. Dette salg vil dog være et mellemværende mellem medarbejderen og leverandøren.
Umiddelbart efter aftaleunderskrift skal der igangsættes et implementeringsprojekt, som skal bringe leverandøren teknisk og procesmæssigt i stand til at levere de ydelser, som fremgår af aftalen. Implementeringsprojektet omfatter også udskiftning af ordregivers nuværende telefoner, hvor leverandøren vil få en stor andel i det praktiske arbejde med at udlevere nye enheder og modtage de enheder, som kunden anvender på nuværende tidspunkt.
Det bemærkes, at der er tale om et udbud med forhandling. Med undtagelse af grundlæggende elementer kan der, som konsekvens heraf, ske ændringer til udbudsmaterialet og dets indhold som en del af forhandlingsprocessen.
Aftalen omfatter levering af mobilabonnementer til alle ordregivers mobiltelefoner og cellulær tablets – dvs. ca. 2 000 enheder totalt.
Abonnementerne skal omfatte data, SMS og tale både i indland og udland, mulighed for viderestilling mv. samt en eventuel musiktjeneste.
Leverandørens kvalitet af dækning (dækningskort, signalstyrke m.v.) er vigtig for ordregiver, således at der også i yderområder er god dækning på de mobile enheder (f.eks. hvor ordregiver har el- og gasstationer langt udenfor byer), hvor der anvendes både mobiltelefoner og tablets. Endvidere skal der være god dækning indenfor i ordregivers bygninger, således at medarbejdere kan anvende deres mobile enhed uden signalmæssige afbrydelser.
Leverandøren skal samarbejde med ordregivers leverandør af mobile enheder (delaftale 1), da leverandøren på delaftale 1 skal forestå meget af praktikken vedr. abonnementerne, såsom SIM-kort og være kontaktpunkt for support, hvor medarbejderen ikke nødvendigvis ved, om det er telefonen eller abonnementet, der er problemet.
Umiddelbart efter aftaleunderskrift skal der igangsættes et implementeringsprojekt, som skal bringe leverandøren teknisk og procesmæssigt i stand til at levere de ydelser, som fremgår af aftalen og som leverandøren selv har tilbudt som sin løsning. Implementeringsprojektet omfatter udskiftning af alle ordregivers abonnementer og evt. etablering af signalforstærkning, hvis dette er nødvendig for at sikre dækningen.
Der vil være mulighed for besigtigelse af de aktuelle lokationer i forbindelse med tilbudsfasen, nærmere informationer herom vil blive fremsendt til de prækvalificerede leverandører på delaftale 2.


Winner: Mobitel A/S